《卜算子 其八 白荡烟村》
明代·王洪

绿竹绕清流，草舍人家远。几处牛羊晚下来，烟外闻鸡犬。

禾稼满秋原，路向桑麻转。箫鼓从教乐社神，岁岁常相见。

作者简介：（1379—1420）明浙江钱塘人，字希范，号毅斋。少年时才思颖发，洪武二十九年成进士，年仅十八。永乐初入翰林为检讨，与修《大典》。帝颁佛曲于塞外，逡巡不应诏为文，受排挤，不复进用。与当时王称、王恭、王褒称词林四王，均有才名。